එස්. ඩබ්ලිව්. කස්තුරිරත්න

**කේ ඒ** **එස් ඩබ්ලිව් කස්තුරිරත්න** (කස්තුරි ආරච්චිගේ සැම්සන් විජයවර්ධන කස්තුරිරත්න) යනු ශ්‍රී ලාංකික ග්‍රන්ථ කතුවරයෙක්, ජ්‍යොතිෂවේදියෙක් හා තාරකාවේදියෙක් වේ.    පංචාංග ලිත් අතර මුල් තැනක් ගන්නා ලංකා ග්‍රහස්ථුට පංචාංග ලිත් මාලාවේ නිර්මාර්තෘ වන කස්තුරිරත්න මහතා ශ්‍රී ලංකාවේ ප්‍රවීන ජ්‍යෝතිර්වේදීන් රැසක් බිහිකල බණ්ඩාරවෙල පෙරදිග ජ්‍යොතිෂ විද්‍යාල‌යේ නිර්මාර්තෘ ‌වේ.         

## පෞද්ගලික ජීවිතය හා අධ්‍යාපනය 
කේ ඒ එස් ඩබ්ලිව් කස්තුරිරත්න මහතා 1911 වසරේ නොවැම්බර් මස 11 වන දින වේයන්ගොඩ පත්තලගෙදර දී උපත ලැබීය. 

තරුණ අවධියේ සිටම සාහිත්‍යය, බෞද්ධ ධර්මය, සහ භාෂාවන් හැදෑරූ ඔහු එවකට වේයන්ගොඩ විසූ ප්‍රවීන හිමිනමක් වූ පූජ්‍ය මාකොල පඤ්ඤා ශ්‍රී හිමියන්ගෙන් ජ්‍යොතිෂ අධ්‍යාපනය ලබා ගත්තේය. ඉන් පසුව බී. වී. රාමන් වැනි සමකාලීනයන් සමඟ ඉන්දියාවේ දී තාරකා විද්‍යාව, ගණිතය හා ජ්‍යොතිෂ ශාස්ත‍්‍රය මෙන්ම සංස්කෘත හාෂාව වැඩි දුරටත් හදාරන ලදී. ඉන්දියාවේ සමකාලීන ජ්‍යෝතිර්වේදීන් හා තාරකාවේදීන් සමඟ සමීපව කටයුතු කල ඔහු තම පර්යේෂණ කටයුතු ආදිය පිළිබඳ ඔවුන්ව නිතර මුණ ගැසී සාකච්ඡා කල බවත් සඳහන් ය. 

මැදි වියේ දී කඳුකරයේ බණ්ඩාරවෙල ප්‍රදේශය ස්ථිර පදිංචිය සඳහා තෝරා ගත් ඔහු ග්‍රන්ථ රචනයට, ජ්‍යොතිෂ කටයුතු වලට සහ ඉගැන්වීම් කටයුතු සඳහා වැඩි කාලයක් ගත කරන ලදී. ජ්‍යොතිෂ සේවා සැපයීමේදී ඒ සඳහා නිශ්චිත මිළ ගණන් අය කිරීමට දැඩි ලෙස විරුද්ධ වූ කස්තුරිරත්න මහතා සරල සහ නිස්කලංක ජීවිතයක් ගත කිරීමට කැමැත්තක් දක්වන ලදී. ඔහුට දියණියන් තිදෙනෙක් සහ පුතණුවන් දෙදෙනෙක් වූහ. වසරක් පමණ රෝගාතුර ව සිටි ඔහු 1998 වසරේ පෙබරවාරි මස 19 වන දින බණ්ඩාරවෙල දී අභාවප්ප්‍රාත වූ අතර බණ්ඩාරවෙල සුසාන භුමියේ මිහිදන් කටයුතු සිදු විය.alt=an image of K A S W Kasthurirathne and his family when he was young|thumb|182x182පික්|කුඩා කල තම පවුලේ සාමාජිකයන් සමඟ

## වෘත්තීය හා පර්යේෂණ කටයුතු 
ඉන්දියාවේදී සිද්ධාන්තමය ජ්‍යොතිෂය ඇතුළු තවත් ශාස්ත්‍රීය දැනුම හැදෑරූ ඔහු එකල බොහෝ ජ්‍යෝතිර්වේදීන් අතර පොදු මතයක් වූ පුද්ගලයෙකුගේ උපන් වේලාව හා නවාංශකය අනුව ස්ත්‍රී පුරුෂ භාවය නිගමනය කිරීමත්, නවාංශකය අනුව තීරණය වන ස්ත්‍රී පුරුෂ භාවය උපන් දරුවාගේ ස්ත්‍රී පුරුෂ භාවය හා සැසඳිය නොහැකි විට උපන් වේලාව මිනිත්තු කිහිපයකින් වෙනස් කර නවාංශකය උපන් දරුවාගේ ස්ත්‍රී පුරුෂ භාවය හා ගැළපීමේ ක්‍රමයේ ප්‍රායෝගික නොවන හා අනුකූල නොවන බව සොයා බැලීමට පර්යේෂණයක් ආරම්භ කරන ලදී. ඔහු ලංකාවේ පමණක් නොව ඇමෙරිකා එක්සත් ජනපදය, බෙල්ජියම, ජර්මනිය වැනි ලෝකයේ බොහෝ රටවලින් එකම වේලාවක උපන් පුද්ගල සමූහයන්ගේ දත්ත තම පර්යේෂණයට යොදා ගන්නා ලදී.  

ඊට අමතරව ජනප්‍රිය කලාකරුවන්ගේ ග්‍රහ පිහිටීම්, දේශපාලනඥයින්ගේ හා රාජකීයයන්ගේ ග්‍රහ පිහිටීම්, හදිසි ධන ලාභ හා ධන හානි වලට බලපාන ග්‍රහ පිහිටීම් වැනි දෑ පිළිබඳ බොහෝ රට වලින් දත්ත රැස්කරමින් පර්යේෂණ කටයුතු වල නිරත විය. දළ කේන්ද්‍රයකින් විසඳා ගත නොහැකි කරුණු වලදී භාව කේන්ද්‍රය උපයෝගී ගත යුතු බව ද ඔහු තම පර්යේෂණ ඔස්සේ නිගමනය කරන ලදී. පසු කලෙක ඔහු විසින් රචිත ග්‍රන්ථ සඳහා එම පර්යේෂණ වල ප්‍රතිඵල යොදා ගන්නා ලදී.   

1959 වසරේ ශ්‍රී ලංකා විද්‍යෝදය විශ්වවිද්‍යාලය ආරම්භ කිරීමත් සමඟ තාරකා විද්‍යාව පිළිබඳ ආචාර්ය තනතුර ප්‍රථම වරට එස් ඩබ්ලිව් කස්තුරිරත්න මහතාට පිරිනමන ලද නමුත් පර්යේෂණ ග්‍රන්ථ රචනය වෙනුවෙන් ඔහුගේ සම්පූර්ණ කාලය ‌යෙදවීම සඳහා එම තනතුර ප්‍රතික්ෂේප කර ඇත. 
thumb|227x227පික්
භාෂා කිහිපයකම විශාරදයෙක් වූ ඔහු රචනා කල ග්‍රන්ථ අතර ගෝචර ඵල සහ ග්‍රහ රාශී චාරය සහ හඳහන බැලීමේ ගුරුමුෂ්ටිය යනාදී ග්‍රන්ථ වේ. ලංකාව හා ලෝකය මෙන්ම අනාගතය ගැන කරැණු රැසක් එතුමා රචිත පොත්වල දක්වා ඇත.

### පෙරදිග ජ්‍යොතිෂ විද්‍යාලය පිහිටුවීම 
පසු කලෙක ඔහු ශ්‍රී ලංකාවේ ප්‍රවීන ජ්‍යෝතිර්වේදීන් රැසක් බිහිකල බණ්ඩාරවෙල පෙරදිග ජ්‍යොතිෂ විද්‍යාලය ආරම්භ කර බොහෝ ශිෂ්‍ය පිරිසකට තම ශාස්ත‍්‍ර ඥාණය ලබා දෙන ලදී.   ඔහුගේ ශිෂ්‍යයන් අතර මහාචාර්ය විමල් ජී බලගල්ලේ , ආචාර්ය රෝහන් සිසිර කුමාර , ශ්‍රීමතී කස්තුරිරත්න, ඒ.විජයසූරිය යනාදීන් වේ.  80 දශකයේ ඔහු විසින් ආරම්භ කරන ලද ලංකා පංචාංග ග්‍රහස්ඵුට ලිත් මාලාව පසු කලක තම ශිෂ්‍ය තලවතුගොඩ ජ්‍යොතීර් විද්‍යා පර්යේෂණායතනයේ ආචාර්ය ආර්.කේ.රෝහණ සිසිරකුමාර මහතාට ඉදිරියට පවත්වාගෙන යාම සඳහා ලබා දෙන ලදී..*"දක්‍ෂ විචක්‍ෂණ ජ්‍යොතිෂ් ශාස්ත‍්‍රඥයකුගේ දසතුරින් පිටවන සාරවත් කියමන් නිසා මහජනයා වශී වන්නේ දිව්‍ය මන්ත‍්‍රයටත් වඩා බලවත් ලෙසය. කොතරම් පාප ග‍්‍රහයකුගේ වුවත් අගුන මකා දමන ශුභ දෘෂ්ටි ආදිය සොයා ගනිමින්, ලබන්ට යන පාප දශාවකට අස්ථාන භයෙන් මිරිකී සිටින්නෙකුගේ කොතරම් අමිහිරි උපහාසයක් වුවත් පහව යන ලෙස ස්වකීය වාග් රසයෙන් රසවත් කොට දක්වා සනසවන බැවින් එයට ආශා නොකරන, කන් යොමු නොකරන කිසිවෙක් මේ මිහිපිට නැත."*       

ජ්‍යොතිෂය පිළිබඳව අන්ධ විශ්වාස රැසක් ඔහුගේ ග්‍රන්ථ හරහා විවේචනය කල කස්තුරිරත්න මහතා ඔහුගේ හඳහන බැලීමේ ගුරු මුෂ්ටි - 2 කෘතියේ පෙරවදනේ මෙසේ සටහන් කර ඇත:  "මේ ශාස්ත්‍රය පිළිබඳව ප්‍රකට රහසක් කීමට තිබේ. එනම් යම් කෙනෙකුට හැකි තරමින් ඉගෙන රක්ෂාවක් වශයෙන් කරමින් ජීවනෝපාය ගෙන යාමට නම් මෙය හොඳ ශාස්ත්‍රයක් මිස සියයට සියයක්ම හරියන ලෙස අනාවැකි කීමට හැකි ආකාරයට සත්‍යම සිද්ධාන්ත මත ගොඩ නගා තිබෙන විද්‍යාත්මක පදනමක් ඇති ශාස්ත්‍රයක් නොවන බවයි. නොඑසේ නම් මේ ශාස්ත්‍රය හරි හැටි බලා කියන අනාගත කියමන් කවුරු කීවත් එක සමානව හරි නොයන්නට හේතුවක් නැත.ඇත්ත වශයෙන් ම කියනවා නම් මේ ශාස්ත්‍රය ඉතා ඉහළට ම ඉගෙන ගත් තැනැත්තාට ද, එහෙන් මෙහෙන් එකක් දෙකක් අහුලාගෙන යාන්තමින් ශාස්ත්‍රය ලෙව කාපු තැනැත්තාට ද යන මේ දෙදෙනාට ම මෙයින් වැඩක් කර ගැනීමට නුපුළුවන.ඉහළටම ඉගෙන ගත් තැනැත්තාට ශූභ හෝ අශූභ හෝ මොන කරුණක් කියන්නට ගියත් හැම පැත්තෙන් ම එයට බාධක හෝ සාධක ග්‍රහයෝග පෙනෙන නිසා එකක්වත් ස්ථිර නිගමනයකට බැසීමට නුපුළුවන. ශාස්ත්‍රය යාන්තමින් ලෙවකාපු තැනැත්තාට සිදුවන්නේ එකක්වත් නියම ශුභාශූභයක් හරියක් වැරැද්දක් නොදන්නා නිසා දන්නා තරමටත් වඩා ලොකුවට ‘පම්පෝරි’ ගැසීමට ගොස් එකෙන් දෙකෙන් අප්‍රසාදයට පත්වී ඇද වැටීමය. සමහර විට දරුවකු  උපන්නාය කියන වේලාවට දෛවඥවරයා නිගමනය කරන පුරුෂ හෝ ස්ත්‍රී උත්පත්ති නො වී නම් ‘එහෙනම් වේලාව අරන් තිබෙන හැටි වැරදිය’ යි කියා එය ඉතා නිවැරදිව ගත් වේලාවක් වුවද වැරදියයි එයට තව මිනිත්තු කිහිපයක් එක්කර හෝ එයින් අඩුකර හෝ නූපන් බොරු වේලාවකට හඳහන සාදාදීමට අද ඇතැම් දෛවඥවරුන්ට සිදුවී තිබෙන අවාසනාවන්ත සිද්ධියකි. එමෙන් ම තවත් සැමතැනදීම හරි නොයන ජ්‍යොතිෂ නිගමනයක් නම් කුජ චන්ද්‍ර යෝගය හෝ දෘෂ්ටිය අනුව මල්වර වෙනවාය කියන නිගමනයයි. එම දෘෂ්ටි සංයෝගයක් අසලකවත් නැති දිනවල දී මල්වරවීම අනන්තවත් සිදුවන බව අපට නොයෙක් වර අත්දකින්නට ලැබී තිබේ." 

  

ඔහු ශාස්ත්‍ර විරෝධී බොරු අනාවැකි මුල පටන්ම දැඩිව හෙළා දකින ලද අතර ශාස්ත්‍ර කටයුතු සඳහා මිලක් නියම කිරීමට දැඩි ලෙස විරුද්ධ වූ  අයෙකු ලෙස ද ප්‍රසිද්ධය.  මූල ග්‍රන්ථ වල සඳහන් පාඨයක් වන "*අශ්ව ප්ලූතන් වෘක්ෂණ ගර්ජිතන්වෙත්, ද්‍යාද්වර්ෂණන් වාප්‍යථ වර්ෂණාවා, ස්ත්‍රී තාන්ච චිත්තන් පුරුෂයිය භාග්‍යන්, දෙවො නජානාති කුතො මනුෂ්‍යක්*" යන්න උපුටා දක්වමින් ඔහු වරෙක මෙසේ සඳහන් කර තිබිණ. "මනුෂ්‍යයකුට තබා දෙවියකුටවත් දැනගත නොහැකි කරුණු 06 කි. අශ්වයාගේ පිම්මද හෙවත් දිනන අශ්වයා තේරීමද, අහස ගෙරවීම හෝ අකුණු වැදීම ගැනද, අද වර්ෂාව වහිනවා හෝ නොවහිනවා යැයිද, ස්ත්‍රීන්ගේ සිත මේ ආකාරයයි නිශ්චය කිරීමද, පුරුෂයකුගේ භාග්‍යය මේ ලෙස උදා වේ යැයිද, යන මේ කරුණු 06 කීමට දෙවියෙක්වත් නොදනී. එබැවින් ඒවා ගැන මනුෂ්‍යයකු කල් තබා කියන්නේ කෙලෙසද?" 
thumb|182x182පික්
thumb|180x180පික්

## ග්‍රන්ථ නාමාවලිය 
*ගෝචරඵල සහ ග්‍රහ රාශී චාරය (The influence of planets in transit and planetary positions for periods of 300 years to 1000 years)     
* ජ්‍යොතිෂ ශාස්ත්‍ර ඥානය
*හඳහන - ප්‍රථම භාගය 
*හඳහන - දෙවන භාගය 
*ජ්‍යොතිෂ පාඩම් මාලාව
*ගෝචර ඵල සහ අවුරුදු 300 -1000 

එස් ඩබ්ලිව් කස්තුරිරත්න මහතාගේ ශිෂ්‍ය ආචාර්ය රෝහන් සිසිර කුමාර මහතා පහත ග්‍රන්ථ සඳහා දායකත්වය දක්වන ලදී.

*හඳහන බැලීමේ ගුරුමුෂ්ටි 1   
*හඳහන බැලීමේ ගුරුමුෂ්ටි 2   

* ලංකා පංචාංග ග්‍රහස්ඵුට ලිත 1982-1984 
* ලංකා පංචාංග ග්‍රහස්ඵුට ලිත - 1992 
* ලංකා පංචාංග ග්‍රහස්ඵුට ලිත - 1994  
* ලංකා පංචාංග ග්‍රහස්ඵුට ලිත - 1985 / 86 
* ලංකා පංචාංග ග්‍රහස්ඵුට ලිත - 1996 
ගොනුව:ශාස්ත්‍ර ඥානය 232631.jpg|මෙය එස්. ඩබ්ලිව්. කස්තුරිරත්න විසින් රචිත ජ්‍යොතිෂ ශාස්ත්‍ර ඥානය පොතේ පළමු මුුුුුද්‍රණයේ පොත් කවරයයි. මෙය 1942 ප්‍රකාශනයේ කවරයේ ඡායාරූපයකි. එකල එය අලෙවි කර ඇත්තේ රු. ශත 50 කට වේ.
ගොනුව:හඳහන - ප්‍රථම භාගය පොතේ පළමු මුුුුුද්‍රණයේ පොත් කවරය .jpg|මෙය එස්. ඩබ්ලිව්. කස්තුරිරත්න විසින් රචිත හඳහන - ප්‍රථම භාගය නම් සිංහල පොතේ පළමු ප්‍රකාශනයේ පොත් කවරයේ ඡායාරූපයකි. එකල එය අලෙවි කර ඇත්තේ රු. 6 ශත 50 කට වේ. දැනට එහි පිටපත් ඉතාමත් සුළු ප්‍රමාණයක් පමණක් ඉතිරිව ඇත.
ගොනුව:Handahana 2 231029.jpg|මෙය එස්. ඩබ්ලිව්. කස්තුරිරත්න විසින් රචිත හඳහන - දෙවන භාගය පොතේ කවරයයි. මෙය 1969 වර්ෂයේ කුරුණෑගල පෙරදිග ජ්‍යොතිෂ විද්‍යාල ශිෂ්‍ය සංගමය මගින් ප්‍රකාශයට පත් කර ඇති අතර කස්තුරිරත්න මහතාගේ ජ්‍යෝතිර් විද්‍යා ග්‍රන්ථ මාලාවේ තුන්වන කොටස විය.
ගොනුව:Gochara Pala 231529.jpg|මෙය එස්. ඩබ්ලිව්. කස්තුරිරත්න විසින් රචිත ගෝචරඵල සහ ග්‍රහ රාශී චාරය සහ අවුරුදු 300 ක සහ අවුරුදු 1000 ක ඉදිරි පසු ග්‍රහ රාශී චාරය නම් සිංහල පොතේ කවරයේ ඡායාරූපයකි. මෙය මොරවක කීර්ති අබේවික්‍රම මගින් ප්‍රකාශයට පත් කරන ලදී.
ගොනුව:Guru Muhti 231659.jpg|මෙය එස්. ඩබ්ලිව්. කස්තුරිරත්න විසින් රචිත ජ්‍යොතිෂ පාඩම් මාලාව නම් සිංහල පොතේ කවරයේ ඡායාරූපයකි. එකල ඔහු මෙම පාඩම් මාලාව තම ශිෂ්‍යයන්ට තැපැල් මාර්ගයේ ජ්‍යොතිෂය ඉගැන්වීමට භාවිතා කර ඇත.

## ආශ්‍රිත